Anh Vu

Anh Vu (født 1986) er en norsk sanger og skuespiller oppvokst i Sandnes. 

Hun deltok i Idol 2004, og kom på delt tiendeplass sammen med Roald Haarr. Hun var før finalerundene startet en av de største favorittene til å vinne, og mange ble overrasket da hun gikk ut allerede etter første runde.-Få Anh inn igjen – Artikkel i VG 13. mars 2004

I 2005 og 2006 spilte hun rollen som Maria Magdalena i musikalen Jesus Christ Superstar på Sola kulturhus sammen med  Erik Røe (Jesus) og Sigurd Sele (Judas).«Vu i vinden», notis i Sandnesposten 17. august 2005, side 20. Hun har også hatt en rolle i den norske ungdomsfilmen Tommys inferno, hvor hun spilte Mai.Lars Rekaa: «Konstruert», anmeldelse i Rogalands Avis 8. juli 2005, side 33.

 Julealbum 
I 2007 gav Vu ut julealbumet, Mitt hjerte alltid vanker sammen med Bjarte Lending og Gospelkoret Abraham. Utgiver var Lendings egen label, Blending Music.

Albumet fikk fire av seks mulige stjerner i en omtale i Vårt Land. Avisa skreiv at «plata har en ungdommelig uvørenhet og lidenskap», men at lytteren kan «bli litt forvirret, evt. sur fordi plata stadig forandre profil». Om solisten Ahn Vu heter det at «hun har en nydelig stemme» som hun bruker «svært overbevisende».Marianne Lystrup: «Litt av hvert», Vårt Land 24. november 2007, side 28. 

 Diskografi 
 2007: Ahn Vu – Mitt hjerte alltid vanker, sammen med Bjarte Lending og Gospelkoret Abraham. Blending Musichttps://www.rogalyd.no/utgivelse/mitt-hjerte-alltid-vanker

 Referanser 

 Eksterne lenker 

 Rogalandsavis – Anh Vu synger julen inn

Kategori:Norske Idol-deltakere
Kategori:Norske sangere
Kategori:Personer fra Sandnes kommune
Kategori:Nordmenn av vietnamesisk opphav